
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 85-4/2014
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2014. január 23.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Tájékoztató (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2014. január 30-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2014. (I. 30.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja, egyúttal
Határidő: azonnal

Felelős: polgármester

Sülysáp, 2014. január 23.


Horinka László s.k.


polgármester
Láttam!

Sülysáp, 2014. január .
Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2013. december 18-ai ülése óta 16 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	117/2012
	2012-08-16
	Úri út közvilágításának bővítése
	2013-12-31
	Egyeztetés alatt áll, határidő hosszabbítás szükséges 2014.06.30-ig

	37/2013
	2013-03-14
	Kamerarendszer kiépítése a MÁV állomásokon
	2013-12-31
	Az állomásépület átadása alatt, határidő hosszabbítás szükséges 2014.06.30-ig

	64/2013
	2013-05-23
	Víziközmű üzemeltetése 2014. január 1-étől
	2013-12-31
	Egyeztetés alatt áll, határidő hosszabbítás szükséges 2014.06.30-ig

	89/2013
	2013-06-20
	LEADER pályázattal kapcsolatos határozat módosítása (kerítés építése)
	2013-12-31
	Határidő hosszabbítás szükséges 2014.06.30-ig

	99/2013
	2013-06-20
	Önkormányzati elismerések odaítélése 
	2013-12-31
	Végrehajtva

	109/2013
	2013-08-15
	Egyes állami ingatlanok ingyenes tulajdonba vétele (3859/4 hrsz. és 4280 hrsz.)
	2013-12-31
	Végrehajtva

	121/2013
	2013-08-15
	Mentési pont kialakítása Sülysápon
	2013-12-31
	Folyamatban

	132/2013
	2013-09-18
	Mezei őrszolgálat létrehozása
	2013-12-31
	Végrehajtva

	133/2013
	2013-09-18
	A városavatóra elkülönített keret felhasználása (WAMKK dolgozóinak jutalmazása)
	2013-12-31
	Végrehajtva

	143/2013
	2013-11-21
	Faluszolga Kft. névváltoztatása
	2013-12-31
	Végrehajtva 2014.01.24-én

	154/2013
	2013-11-21
	Vaprezsán Ferenc ingatlanvásárlási kérelme (Sülysáp 2348 hrsz.)
	2013-12-31
	Kérelmező a meghatározott összeget magasnak tartja, további egyeztetésre bejelentkezett a polgármester úrhoz

	161/2013
	2013-11-21
	Önkormányzati intézmények dolgozóinak jutalmazása
	2013-12-31
	Végrehajtva

	162/2013
	2013-11-21
	Önkormányzati intézmények dolgozóinak jutalmazása (polgármester)
	2013-12-31
	Végrehajtva

	163/2013
	2013-12-18
	Tápió-vidéki Többcélú Kistérségi Társulás társulási megállapodásának módosítása
	2013-12-31
	Végrehajtva

	164/2013
	2013-12-18
	Vis Maior támogatási igény benyújtása a Kápolna utcai partfalomlásra
	2014-01-10
	Végrehajtva

	167/2013
	2013-12-18
	Hulladékgazdálkodási közszolgáltatási szerződés megkötése az ÖKOVÍZ Kft.-vel
	2013-12-31
	Végrehajtva

	
	
	
	
	


II. Tájékoztató az előző ülés óta történt fontosabb eseményekről
· December 20-án a 2013. évi 60 %-os adósságátvállalás kapcsán a keler-nél megtörtént az okiratcsere a Volksbank-os kötvény illetően (a k&h kötvény okirat cseréje már korábban végbement).
· 2013 decemberében (pontos dátumon nem tudunk) ismeretlenek megrongálták a Szent István szobrot és ellopták a bal kézben tartott jogart. A helyreállításra ajánlatokat kértünk a szobrot készítő művésztől, valamint megtettük a rendőrségi feljelentést.

· December 23-án a mezőőri szolgálat hatékony ellátása érdekében vásároltunk egy lada niva összkerék hajtású gépkocsit. A mezőőri szolgálat felállítása folyamatban van, a dolgozók kiválasztása megtörtént, felvételük és a felszerelések beszerzése még ügyintézés alatt.

· 2014. Január 6-án Tállai András államtitkár úr levélben értesítette önkormányzatunkat, hogy 20 millió forint vissza nem térítendő támogatást kapott önkormányzatunk a 2013. évi működőképesség megőrzését célzó pályázati keretből. 

· Január 9-én a Tápiómenti Területfejlesztési Társulás tartott ülést, ahol döntés született a szennyvíztisztító telepeknek helyet biztosító telkek adás-vételével kapcsolatban így várhatóan 2014. első negyedévében kifizetésre kerül a közel 40 millió forintos vételár.

· Január 6-ával az új társulási keretben elindult a házi segítségnyújtás, ami a kezdeti időszakban nagyon sok papírmunkát és szervezést igényel, a feladatellátás azonban zökkenőmentes

· Január 13-án a Települési Agrárgazdasági Bizottság alakuló ülésére került sor a Polgármesteri Hivatal tanácstermében, ahol az érintettek 8 főből álló bizottságot választottak, a bizottság elnöke Kocsis Tamás lett.

· Január 14-én az ökovíz Kft menedzsmentje megbeszélésére hívta a tulajdonos önkormányzatokat, mivel a rezsicsökkentés, a közműadó és az árstop együttes hatása miatt az ivóvíz- és a csatornaágazat veszteségessé vált, így a cég pénzügyi nehézségekkel küzd. A megbeszélésen a megoldáskeresés dominált és végül a tulajdonosok úgy döntöttek, hogy pályázatot nyújtanak be annak érdekében, hogy a cég megőrizhesse fizetőképességét, ugyanakkor arról is döntés született, hogy a lehető leghamarabb át kell adni a két érintett területet az állami tulajdonban lévő szolgáltatatónak.

· Január 15-én Szanyi Jánosné védőnő bejelentette nyugdíjba vonulási szándékát, ami igen nehéz helyzetbe hozta önkormányzatunka, hiszen a 3 védőnői státuszból így hamarosan csak egy lesz betöltött. Ide kapcsolódó jó hír azonban, hogy sikerült megállapodni Kacsó Melinda védőnővel, akinek szolgálati lakást kell ugyan biztosítanunk, de 2014. februárjától történő munkába állásával elkerüljük azt a nehéz helyzetet, ami elé akkor kerültünk volna, ha csak egy védőnő marad a területen.
· Január 16-én a Tápiómenti Területfejlesztési Társulás Elnökségének és Közbeszerzési Bizottságának volt ülése, ahol a közbeszerzési tanácsadó szerződésmódosításáról kellett dönteni, ugyanis a projekt és a közbeszerzések elhúzódása miatt tarthatatlanná vált a szerződés azon pontja, hogy a vállalkozó mindössze egyetlen végszámlát nyújtson be. 

· Január 21-ére idézést kaptam a Roba Millenium ügyvezetője ellen indult büntető ügyben tanúként történő meghallgatásra, azonban a „vádlott betegsége” miatt az utolsó pillanatban értesítettek a tárgyalás elmaradásáról.
Sülysáp, 2014. január 23.

Horinka László s.k.

polgármester

